Intensiewe boerdery: Balans is die antwoord | Landbou
Intensiewe boerdery: Balans is die antwoord
ELKE SKAKEL TEL. Me. Macarena Etcheberry met haar vrylopende hoenders op die plaas Santa Maria naby Pellegrine in Argentinië. Foto: Verskaf
Wanneer 'n mens aan 'n beesplaas in Argentinië dink, stel jy jouself voor dat dit 'n groot, uitgestrekte plaas van duisende hektaar grasveld is waarop reusebeestroppe wei en dosyne Argentynse cowboys op perde hulle oppas.
Maar mnr. Pablo Etcheberry en sy familie boer op net 300 ha huurgrond buite Pellegrine in die Buenos Aires-provinsie. Die werkers is Pablo, sy suster Macarena, en enkele ander familielede. Daar is nie perde nie, net een vierwielaangedewe motorfiets.
Op dié stukkie grond boer hulle met 600 koeie, 1 000 vrylopende hoenders, 'n paar skape en varke, asook bye. Na gelang van die prys sal hulle ook in die meeste jare 'n paar hektaar met kontantgewasse, soos sojabone, beplant. Die grond word egter hoofsaaklik met dekgewasse beplant.